[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 14.11.2008

KOM(2008) 752 endelig

RAPPORT FRA KOMMISSIONEN

ÅRSRAPPORT FOR SAMHØRIGHEDSFONDEN FOR 2007 [SEK(2008) 2816]

RAPPORT FRA KOMMISSIONEN

ÅRSRAPPORT FOR SAMHØRIGHEDSFONDEN FOR 2007

Forordning (EF) nr. 1084/2006 om oprettelse af Samhørighedsfonden og ophævelse af forordning (EF) nr. 1164/94 kræver ikke fremlæggelse af en årsrapport om Samhørighedsfonden.

Derfor forelægges denne rapport i overensstemmelse med artikel 14, stk. 1, i forordning (EF) nr. 1164/1994 og dækker dermed gennemførelsen i 2007 af samhørighedsfondsprojekter vedtaget i henhold til perioden 2000-2006.

Som en konsekvens heraf dækker denne rapport Samhørighedsfondens aktiviteter i de tretten støttemodtagende medlemsstater ved udgangen af 2006, nemlig Grækenland, Spanien, Portugal, Cypern, Tjekkiet, Estland, Ungarn, Letland, Litauen, Malta, Polen, Slovakiet og Slovenien.

Nærmere oplysninger for de enkelte medlemsstater om gennemførelsen i 2007 af projekter, der er vedtaget i henhold til perioden 2000-2006, findes i bilaget til denne rapport.

1. BUDGETGENNEMFØRELSE I 2007 I HENHOLD TIL PERIODEN 2000-2006 OG AFSLUTNING AF PROJEKTER

I 2007 var femten medlemsstater (de 12 nye medlemsstater samt Grækenland, Portugal og Spanien) berettiget til at modtage støtte fra Samhørighedsfonden. Bulgarien og Rumænien blev støtteberettigede på tidspunktet for deres tiltrædelse den 1 januar 2007. Men eftersom denne rapport kun dækker gennemførelsen i 2007 af samhørighedsfondsprojekter vedtaget i henhold til perioden 2000-2006, er Bulgarien og Rumænien ikke medregnet. Endvidere har Irland som følge af økonomisk vækst ikke været støtteberettiget siden den 1 januar 2004.

I betragtning af, at alle forpligtelser til Samhørighedsfondens projekter finansieret i henhold til programmeringsperioden 2000-2006, var blevet gennemført pr. den 31 december 2006, bestod de finansielle ressourcer, der var til rådighed for Samhørighedsfonden i 2007, kun af betalingsbevillinger.

Betalinger i 2007 til projekter vedtaget i henhold til perioden 2000-2006

Det oprindelige budget for 2007 var på 3 250 mio. EUR. Generaldirektoratet for Regionalpolitik anmodede imidlertid i september om en reduktion af betalingsbevillingerne på 500 mio. EUR. Andre 172 mio. EUR er blevet overført til Solidaritetsfonden. Denne reduktion i kreditter var resultatet af generelt svage indledende resultater fra medlemsstaternes side, især fire store modtagere, for hvilke den samlede værdi af betalingsanmodningen var mindre end 30 % af deres prognose fra medio september 2007.

Mod slutningen af 2007 kunne der konstateres en vækst i indgivelsen af betalingsanmodningerne, som til sidst resulterede i en 100 % gennemførelsessats af de disponible bevillinger. Ved udgangen af december 2007 var betalingsbevillinger på 167 mio. EUR, som på grund af sen vedtagelse af operationelle programmer med samhørighedsfondsbidrag for 2007-2013 var uudnyttede, blevet brugt til refusion af betalingsanmodninger for projekter i perioden 2000-2006.

Ved udgangen af 2007 var den gennemsnitlige absorptionssats (betalinger kontra forpligtelser) af alle nuværende støtteberettigede lande (undtagen Irland) for både Samhørighedsfonden og tidligere ISPA-projekter 55 %. Tre lande (Bulgarien, Rumænien og Polen) viser de laveste absorptionssatser (under 40 %), mens to andre lande (Portugal og Spanien) viser de højeste absorptionssatser på mellem 63 % og 68 % af det besluttede beløb.

Tabel 1: Udnyttelsen af Samhørighedsfonds- og ex-ISPA-betalingsbevillinger i 2007 (EUR)

Bevillinger fremført fra 2006 | 60 776 | - | - | 60 776 | - | - |

Genopførte bevillinger | - | - | - | - | - | - |

Tilbagebetalte beløb | - | - | - | - | - | - |

Grækenland | 3 623 591 038,72 | 2 255 055 185,63 | 1 368 535 853,09 |

Spanien | 12 935 250 808,79 | 9 198 976 311,34 | 3 736 274 497,45 |

Irland | 625 755 408,00 | 570 010 222,71 | 55 745 185,29 |

Portugal | 3 505 110 859,45 | 2 239 884 294,52 | 1 265 226 564,93 |

I ALT EU-4 | 20 689 708 114,96 | 14 263 926 014,20 | 6 425 782 100,76 |

Cypern | 54 014 695,00 | 22 844 221,33 | 31 170 473,67 |

Tjekkiet | 748 976 735,00 | 248 036 041,09 | 500 940 693,91 |

Estland | 242 449 651,00 | 86 011 929,46 | 156 437 721,54 |

Ungarn | 976 865 860,00 | 373 703 305,54 | 603 162 554,46 |

Letland | 388 206 109,00 | 181 497 966,25 | 206 708 142,75 |

Litauen | 521 392 688,00 | 188 680 965,59 | 332 711 722,41 |

Malta | 21 966 289,00 | 12 287 371,40 | 9 678 917,60 |

Polen | 3 369 015 816,00 | 768 422 849,76 | 2 600 592 966,24 |

Slovakiet | 410 520 447,00 | 128 052 263,94 | 282 468 183,06 |

Slovenien | 172 654 702,00 | 63 125 292,01 | 109 529 409,99 |

I ALT EU-10 | 6 906 062 992,00 | 2 072 662 206,37 | 4 833 400 785,63 |

I ALT | 27 595 771 106,96 | 16 336 588 220,57 | 11 259 182 886,39 |

Tabel 4.2: Accepterede beløb for tidligere ISPA-projekter i perioden 2000-2006 (inkl. uindfriede forpligtelser (RAL))

Medlemsstat | Nettoforpligtelser (indtil 12/2007) | Betalt (indtil 12/2007) | Uindfriede forpligtelser (RAL) |

Bulgarien | 879 908 118,00 | 296 570 622,32 | 583 337 495,68 |

Tjekkiet | 479 117 989,65 | 376 462 763,84 | 102 655 225,81 |

Estland | 184 709 389,40 | 132 834 958,14 | 51 874 431,26 |

Ungarn | 505 736 480,16 | 326 977 250,88 | 178 759 229,28 |

Letland | 325 781 346,52 | 217 958 178,74 | 107 823 167,78 |

Litauen | 304 015 168,61 | 187 355 758,57 | 116 659 410,04 |

Polen | 2 265 523 798,03 | 1 318 714 851,29 | 946 808 946,74 |

Rumænien | 2 042 727 117,78 | 720 467 042,46 | 1 322 260 075,32 |

Slovakiet | 355 729 850,36 | 256 174 389,45 | 99 555 460,91 |

Slovenien | 81 543 400,50 | 50 216 548,44 | 31 326 852,06 |

I ALT | 7 424 792 659,01 | 3 883 732 364,13 | 3 541 060 294,88 |

Afslutning af projekter fra perioden 2000-2006

I løbet af 2007 er 40 samhørighedsfondsprojekter med betalinger på i alt 911 mio. EUR blevet afsluttet. Det drejede sig om 26 spanske, 7 portugisiske og 7 græske projekter. Som følge heraf nåede det samlede antal afsluttede samhørighedsfondsprojekter i perioden 2000-2006 op på 117 og der er endnu 721 igangværende projekter. Tabel 5.1 giver oplysninger om de projekter, der er blevet afsluttet frem til udgangen af 2007.

Tabel 5.1: Antal samhørigshedsfondsprojekter afsluttet i 2007 og i de foregående år

Medlemsstat | Samlet antal projekter under Samhørigheds-fonden i 2000-2006 | Projekter afsluttet i 2007 | Projekter afsluttet i 2002-2006 | Antal igang-værende projekter ved udgangen af 2007 |

| |Antal projekter |Samlet udbetalt (EUR) |Antal projekter |Samlet udbetalt (EUR) | | | Bulgarien | 38 | | | | |38 | | Tjekkiet | 27 |2 |36 838 453,19 |7 |124 496 115,65 |18 | | Estland | 25 |2 |3 487 155,90 |8 |45 070 156,40 |15 | | Letland | 24 |2 |17 530 155,17 |2 |18 416 589,32 |20 | | Litauen | 29 |1 |19 816 800,00 |5 |66 724 564,61 |23 | | Ungarn | 37 | | |7 |2 526 165,16 |30 | | Polen | 65 |3 |4 673 775,30 |1 |5 377 712,03 |61 | | Rumænien | 63 |2 |1 794 821,78 |0 |1 794 821,78 |61 | | Slovenien | 17 | | |4 |11 159 700,50 |13 | | Slovakiet | 29 |2 |4 726 875,55 |2 |6 880 841,36 |25 | | |354 |14 |88 868 036,89 |36 |282 446 666,81 |304 | | 2. ØKONOMISKE RAMMEVILKÅR OG STØTTEBETINGELSER

I Rådets forordning (EF) nr. 1164/94, der regulerer Samhørighedsfonden for så vidt angår projekter godkendt inden udgangen af 2006[1], er der knyttet makroøkomiske betingelser til at opnå støtte fra fonden. Det hedder heri: "Fonden finansierer ingen nye projekter eller, hvis der er tale om betydelige projekter, ingen nye projektfaser i en medlemsstat, hvis Rådet, der træffer afgørelse med kvalificeret flertal efter henstilling fra Kommissionen, har konstateret, at medlemsstaten i forbindelse med anvendelsen af denne forordning ikke har gennemført [sit stabilitets- eller konvergensprogram], på en sådan måde, at den har undgået et uforholdsmæssigt stort offentligt underskud." Dette afspejler Samhørighedsfondens rolle som et instrument til budgetstøtte på nationalt plan, der bistår medlemsstaterne med at fastholde en stram makroøkonomisk politik

I løbet af 2007 skulle tre medlemsstater, som var berettiget til støtte under Samhørighedsfonden (Tjekkiet, Ungarn og Polen), træffe yderligere foranstaltninger som led i proceduren i forbindelse med uforholdsmæssigt store underskud (EDP), som i henhold til ovennævnte forordning under visse betingelser kan indebære suspension af overførsler fra fonden. Det blev dog ikke nødvendigt at gå så vidt for nogen af disse lande. I 2008 besluttede Rådet at ophæve EDP-proceduren for Polen og Tjekkiet.

Tjekkiet har været omfattet af EDP-proceduren siden Rådets beslutning i juli 2004. Fristen for korrektion af det uforholdsmæssigt store underskud blev sat til 2008. I juli 2007 besluttede Rådet, at Tjekkiet ikke havde truffet passende foranstaltninger som reaktion på henstillingerne fra juli 2004. Da Tjekkiet er ikke medlem af euroområdet, har det en særlig undtagelse fra anvendelsen af yderligere trin i EDP-proceduren. I oktober 2007 nøjedes Rådet derfor med at formulere et nyt sæt henstillinger efter artikel 104 stk. 7 i traktaten[2]. Der har ikke været nogen efterfølgende suspension af støtte fra Samhørighedsfonden. Rådet afgav udtalelse om den seneste opdatering af det tjekkiske konvergensprogram den 4. marts 2008. Den overordnede konklusion var, at programmet er foreneligt med en korrektion af det uforholdsmæssigt store underskud i 2008. I juni 2008 vedtog Rådet beslutningen om at ophæve EDP-proceduren for Tjekkiet. Proceduren vedrørende uforholdsmæssigt store underskud for Ungarn blev indledt i 2004. Siden da er det to gange, i januar 2005 og i november 2005, blevet konstateret, at Ungarn har undladt at træffe effektive foranstaltninger som svar på Rådets henstillinger. Men Kommissionen har ved ingen af disse lejligheder anbefalet Rådet at suspendere Samhørighedsfondens samlede forpligtelser. De seneste sæt henstillinger om det uforholdsmæssigt store underskud i Ungarn blev vedtaget af Rådet på grundlag af en ny artikel 104, stk. 7-beslutning i oktober 2006. I juli 2007 vedtog Rådet, at Ungarn havde rettet sig efter henstillingerne.

I november 2006 blev Polen genstand for en artikel 104, stk. 8-beslutning vedtaget af Rådet, der fastslog, at de foranstaltninger, landet havde truffet for at korrigere sit uforholdsmæssigt store underskud i tråd med Rådets henstillinger fra 2004, havde vist sig at være utilstrækkelige. Nye henstillinger blev rettet til dette land i februar 2007. I december 2007 besluttede Rådet, at foranstaltningerne truffet af Polen var i overensstemmelse med disse seneste henstillinger. I juli 2008 blev proceduren vedrørende det uforholdsmæssigt store underskud i Polen ophævet af Rådet.

Ved udgangen af 2007 forblev to andre medlemsstater, der er berettiget til støtte under Samhørighedsfonden (Portugal og Slovakiet) underlagt en procedure vedrørende uforholdsmæssigt store underskud. Ingen foranstaltninger i forbindelse med EDP-proceduren blev imidlertid truffet i forbindelse med disse lande i løbet af 2007. Ingen af disse lande var genstand for en suspension af overførsler fra Samhørighedsfonden. I juni 2008 vedtog Rådet en beslutning om at ophæve EDP-proceduren for begge medlemsstater.

Med Rådets forordning (EF) nr. 1084/2006, som regulerer Samhørighedsfonden for perioden 2007-2013[3], er der blevet afklaret en række tvivlsspørgsmål, der tidligere omgav anvendelsen af konditionalitetsklausulen under Samhørighedsfonden. Det bestemmes heri, at Kommissionen på grundlag af en artikel 104, stk. 8-beslutning kan foreslå, at Samhørighedsfondens støtte suspenderes. Rådet kan ligeledes beslutte at suspendere alle eller en del af forpligtelserne, med virkning fra den 1. januar det følgende år. Hvis Rådet senere, i forbindelse med EDP-proceduren, finder, at medlemsstaten har truffet de nødvendige korrigerende foranstaltninger, indebærer dette automatisk en beslutning om at ophæve suspensionen af Samhørighedsfondens forpligtelser. Der er blevet fastsat regler for ombudgettering af de suspenderede forpligtelser.

3. INSPEKTION

Samhørighedsfondens afsluttende undersøgelse vedrørende perioden 1994-1999 omfattede 10 % af Samhørighedsfondens projekter, der repræsenterer 20 % af de medfinansierede udgifter i denne periode. Feltarbejdsaspekterne blev afsluttet i 2003 og de vigtigste konstaterede mangler var utilstrækkelig forvaltningskontrol, der resulterede i ikke-støtteberettigede udgifter og talrige overtrædelser af reglerne om offentlige indkøb. I 2007 blev for Spaniens vedkommende procedurerne for tre projekter afsluttet ved Kommissionens beslutninger og for Portugal blev proceduren for ét projekt afsluttet efter accept af medlemsstaten. De resterende finansielle korrektionsprocedurer (8 projekter: 4 i Spanien, 1 i Grækenland og 3 i Portugal) som følge af denne revision vil blive afsluttet i 2008.

Hvad angår perioden 2000-2006, fokuserede revisionsarbejdet i 2007 på opfølgende kontrol for at verificere den faktiske gennemførelse af systemrelaterede henstillinger i 2005 og yderligere overholdelsesafprøvning af projektudgifter. Prioritet blev også givet til en undersøgelse af arbejdet i de nationale revisionsinstitutioner, herunder kontrol af kvaliteten af revisionssystemet, stikprøvekontrol og andre spørgsmål i relation til arbejdet med at forberede den afsluttende revisionserklæring. Omkring 20 kontrolbesøg blev foretaget: 7 missioner under EU-14-Samhørighedsfonds-undersøgelsen, 2 missioner under undersøgelsen vedrørende offentlige indkøb, 3 missioner under likvidationsorgansundersøgelsen og 8 missioner vedrørende Rumænien og Bulgarien.

Der blev fulgt op på finansielle korrektionsprocedurer, der stammer fra revisioner af samhørighedsfondsprojekter foretaget før 2007. For Spaniens vedkommende blev der udsendt breve om endelig stillingtagen i forbindelse med alle 14 udestående projekter. For Portugals vedkommende er procedurer for 3 projekter blev afsluttet med medlemsstatens accept af korrektioner, og der er udestående procedurer for 3 projekter. For Grækenlands vedkommende afsluttedes høringsfasen med proceduren for en fast korrektion af et generelt problem i forbindelse med offentlige indkøb, og der er yderligere to udestående projekter. Alle de resterende procedurer vil blive afsluttet i 2008.

I 2007 omfattede andet revisionsarbejde undersøgelse af likvidationserklæringer forelagt til afvikling af samhørighedsfondsprojekter for perioden 2000-2006, gennemgangen af de årlige kontrolrapporter i henhold til artikel 12 i forordning (EF) nr. 1386/2002 og deltagelse i de relevante årlige bilaterale møder med de nationale revisionsorganer.

I generaldirektoratets årsberetning for 2007 blev der givet en udtalelse uden forbehold om driften af forvaltnings- og kontrolsystemer for så vidt angår systemerne i syv medlemsstater (Cypern, Estland, Ungarn - transportsektoren, Letland, Malta, Portugal og Slovenien).

For seks medlemsstater blev der afgivet udtalelse med forbehold som følge af væsentlige mangler med moderate konsekvenser, der påvirker centrale elementer i systemerne (Bulgarien - miljøsektoren, Grækenland, Irland, Litauen, Rumænien og Spanien).

For de resterende fem medlemsstater var udtalelsen behæftet med forbehold på grund af væsentlige mangler med betydelige konsekvenser, der påvirker centrale elementer af systemet (Bulgarien - transportsektoren, Tjekkiet, Ungarn - miljøsektoren, Polen og Slovakiet). I tråd med de kriterier, der er fastsat af generaldirektoratet og i betragtning af de væsentlige fejl og mangler i de systemer, der giver anledning til en uacceptabel risiko for betalinger i 2007, har generaldirektoratet taget et forbehold over for disse fem medlemsstater.

4. UREGELMÆSSIGHEDER

I 2007 gennemførte OLAF to missioner for at foretage kontrol på stedet i henhold til forordning (EF) nr. 2185/96[4] i forbindelse med fire eksterne undersøgelser, der er indledt i forbindelse med Samhørighedsfonden. Da disse sager er i gang, er det af operationelle og eventuelle retslige grunde ikke muligt at komme nærmere ind på dem.

I 2007 gav medlemsstaterne i overensstemmelse med forordning (EF) nr. 1831/94[5] Kommissionen meddelelse om 92 tilfælde af uregelmæssigheder i samfinansierede projekter, som involverer et beløb på 110 222 823 EUR. Ud af dette beløb er 63 686 298 EUR blevet inddrevet, og resten skal inddrives. De medlemsstater, der indberettede de fleste tilfælde, er Grækenland og Spanien (henholdsvis 26 og 34, mere end 50 % af det samlede beløb). De tilfælde, der blev indberettet af Grækenland, beløb sig til 67 259 450 EUR, hvoraf 57 788 966 EUR er blevet inddrevet. Irland meddelte kun Kommissionen én sag, men dens finansielle konsekvenser, svarende til 6 638 190 EUR, er væsentlige i relation til det gennemsnitlige beløb i forbindelse med anmeldelserne. Antallet af anmeldelser viste et fald i forhold til det foregående år[6]. Disse tal viser en bedre rapportering i overensstemmelse med de juridiske forpligtelser for "medlemsstater, der er gamle modtagere". Men under hensyntagen til de beløb, som Fællesskabet bidrager med til projekter, der medfinansieres af Samhørighedsfonden, er det påkrævet, at medlemsstaternes rapporteringsdisciplin forbedres.

De vigtigste typer af uregelmæssigheder, der indberettes, er: ikke-støtteberettigede udgifter og overtrædelser af reglerne om offentlige indkøb. Disse to kategorier tegner sig for næsten 75 % af alle rapporterede tilfælde.

5. EVALUERING

Kommissionen og medlemsstaterne foretager analyser og evalueringer af alle samfinansierede projekter. De projekter, der skal finansieres af fonden vedtages af Kommissionen efter aftale med de støttemodtagende medlemsstater.

Hver anmodning om bistand er ledsaget af en cost-benefit-analyse (CBA) af projektet. CBA'en skal vise, at de socio-økonomiske fordele på mellemlang sigt står i rimeligt forhold til de finansielle ressourcer, der mobiliseres. Kommissionen gennemgår denne CBA på grundlag af de principper, der er fastsat i vejledningen til cost-benefit-analyse. Vejledningen, offentliggjort første gang i 2003, blev for nylig opdateret, så den medtager udviklingen af Fællesskabets politikker, finansielle instrumenter og det nye regelsæt, under hvilke store projekter vil blive finansieret i løbet af programmeringsperioden 2007-2013. I løbet af 2007 har Kommissionen bistået medlemsstaterne ved hjælp af kapacitetsopbyggende foranstaltninger, der tager sigte på at forbedre sammenhængen i den forudgående finansielle og økonomiske analyse af projekterne. Til det formål er der fuldt funktionsdygtig dedikeret software, og en vejledning, der blev vedtaget i 2006, fastlægger den metode der skal anvendes i forbindelse med udførelsen af CBA'er. Dokumentet præsenterer nogle generelle principper for CBA sammen med et sæt arbejdsregler, og opfordrer medlemsstaterne til at udvikle deres egne CBA-retningslinjer.

Desuden gennemfører Kommissionen en efterfølgende evaluering af stikprøver af projekter samfinansieret af Samhørighedsfonden. Den seneste evaluering blev offentliggjort i 2005 og omfattede en stikprøve på 200 projekter, som gennemførtes i perioden 1993-2002. Den næste efterfølgende evaluering gennemføres efter planen i 2009 og vil behandle projekter, som gennemførtes i perioden 2000-2006.

6. INFORMATION OG PR

Som anført i årsrapporten for 2006 behandles drøftelser med medlemsstaterne om spørgsmål i forbindelse med Samhørighedsfonden fra 1. januar 2007 inden for Koordinationsudvalget for Fondene (COCOF), i henhold til forordning (EF) nr. 1083/2006.

Bortset fra spørgsmål af fælles interesse for EFRU og Samhørighedsfonden (faglig bistand, revisioner, budget osv.), blev nogle emner af specifik relevans for Samhørighedsfonden præsenteret og diskuteret i de følgende møder i Koordinationsudvalget for Fondene: i januar "Gennemførelse af overgangsbestemmelserne (artikel 5, stk. 2, i Rådets forordning (EF) nr. 1084/2006)", og i februar "komplementariteten mellem finansiering af aktioner under strukturfondene og Samhørighedsfonden og andre fællesskabsinstrumenter"; i maj "Midtårs-ajourføring af de forskellige typer af foranstaltninger for teknisk bistand", og i juli "Retningslinjer for fastsættelse af finansielle korrektioner i forhold til overtrædelser af reglerne om offentlige indkøb" og "Undersøgelse af regionale udgifter for EFRU og Samhørighedsfonden".

Hvad angår Kommissionens foranstaltninger vedrørende information og pr, var fokus i 2007 på gennemførelsen af pr-kravene for perioden 2007-2013.

Kommissionen har også afholdt en stor konference i Bruxelles den 25.-26. november: "Telling the Story. Communicating Cohesion Policy Together". Over 500 informationsmedarbejdere fra hele Europa deltog (detaljer om denne konference er tilgængelige på GD REGIO's websted[7]). For de nye programmer vil et øget netværkssamarbejde mellem Kommissionen og medlemsstaterne og regionerne være baseret på et netværk ("INFORM"), som vil muliggøre udveksling af bedste praksis med hensyn til kommunikation om strukturfondene og Samhørighedsfonden.

[1] Artikel 6 i Rådets forordning (EF) nr. 1164/94, jf. den kodificerede udgave forelagt af Kommissionen.

[2] Traktaten om oprettelse af Det Europæiske Fællesskab; artikel 104 om uforholdsmæssigt store underskud i medlemsstaterne.

[3] Rådets forordning (EF) nr. 1084/2006 af 11. juli 2006 om oprettelse af Samhørighedsfonden og om ophævelse af forordning (EF) nr. 1164/1994.

[4] EFT L 292 af 15.10.1996, s. 2.

[5] EFT L 191 af 27.7.1994, s. 9. Ændret ved forordning (EF) nr. 2168/2005, EUT L 345 af 28.12.2005, s. 15.

[6] 2006: Antal meddelte tilfælde 228; samlet beløb i forbindelse med meddelelserne 186 604 797 EUR.

[7] http://ec.europa.eu/regional_policy/country/commu/conferences/november07/sources_en.cfm.